jkorsvik/nowiki_second_scrape_merged huggingface dataset:
Bjernede kirke

Bjernede kirke ved Sorø er en rundkirke og den eneste bevarte av sitt slag på Sjælland.
Den nåværende kirke er bygget omkring 1170 av Sune Ebbesen av Hvide-slekten, hvis far Ebbe Skjalmsen, biskop Absalons farbror, hadde bygget en trekirke på stedet. Den nederste halvdelen av kirken er bygget i granitt, mens den øverste er bygget i tegl, et nytt materiale, som danskene begynte å bruke fra ca. 1140-50.
Sune hadde sannsynligvis sett Schlamersdorf kirke i Wagrien, hvor han var flere ganger som hærfører under Valdemar I den store. Horne kirke, Bjernede kirke og Thorsager kirke er alle bygget etter samme grunnplan som kirken i Schlamersdorf og det anses for sannsynlig at rundkirken i Pedersborg var av samme type, kanskje med bare en midtsøyle i kirkerommet som i de bornholmske rundkirker.
Våpenhuset er bygget omkring år 1500, og mens tårnet ble ombygget i 1400-årene, ble det fra  1890-92 ført tilbake til sitt opprinnelige utseende ved arkitekten H.B. Storck. Innvendig støttes kirken (på samme måte som Horne og Thorsager rundkirker og sannsynligvis også Pedersborg) av fire store granittsøyler som bærer rundbuede hvelvinger. I tårnet er det et rom som slekten Hvide brukte som møtelokale. I motsetning til de bornholmske rundkirkene er det ikke forsynt med skyteskår. Om disse overhodet er skyteskår kan diskuteres, det er ikke mulig å se noe slik at man kan treffe med bue og pil. 
Rester av en tilsvarende rundkirke finnes i Pedersborg, ved siden av den nåværende kirken. Nordvest for kirken står noe som kan være en del av en av de opprinnelige bærende søyler. I Roskilde lå i sin tid Allehelgens rundkirke, som er nevnt som en «generalprøve» på Olsker kirke på Bornholm. Det kan også være omvendt, at Allehelgens i Roskilde er bygget senere enn Olsker. Pedersborg rundkirke ble bygget i tilknytning til Peder Torstensens borg. Han var hærfører under Valdemar I den store og dermed kollega til Sune Ebbesen, samt morfar til biskop Peder Vognsen, som antas å være opphavsmannen til Thorsager rundkirke. Peder Vognsen hadde med andre ord kjennskap til flere rundkirker fra Sjælland da han ble biskop i Jylland.


== Eksterne lenker ==
Bjernede Kirke
Liste over katalanskspråklige skribenter

Dette er en alfabetisk sortertert liste over skribenter som skriver på katalansk:

Joan Alcover
Gabriel Alomar
Núria Añó
Sebastià Juan Arbó
Xavier Benguerel
Prudenci Bertrana
Blai Bonet
Carles Bosch de la Trinxeria
Joan Brossa
Pere Calders
Josep Carner
Víctor Català
Jordi Casanovas
Isabel-Clara Simó
Miquel Costa i Llobera
Francesc Eiximenis
Salvador Espriu
Vicent Andrés Estellés
Gabriel Ferrater
Josep Vicenç Foix
Josep Maria Folch i Torres
Francesc Fontanella
Jaume Fuster
Joan Fuster
Martí Joan de Galba
Jordi Galceran
Tomàs Garcés
Martí Genís i Aguilar
Adrià Gual
Àngel Guimerà
Francesc Vicent Garcia
Ignasi Iglésias
Maria de la Pau Janer
Manuel de Pedrolo
Josep Pla
Gaziel
Guerau de Liost
Miquel Llor
Ramon Llull
Joan Maragall
Ausiàs March
Joan Margarit
Miquel Martí i Pol
Joanot Martorell
Bernat Metge
Terenci Moix
Jesús Moncada
Quim Monzó
Ramon Muntaner
Joan Oliver
Maria-Antònia Oliver
Narcís Oller
Eugeni d'Ors
Miquel de Palol
Teresa Pàmies
Sergi Pàmies
Joan Perucho
Josep Pin i Soler
Baltasar Porcel i Pujol
Josep Pous i Pagès
Joan Puig i Ferreter
Frederic Pujulà i Vallés
Pere Quart
Joan Ramis i Ramis
Carles Riba
Mercè Rodoreda
Jaume Roig
Montserrat Roig
Josep Romaguera
Bartomeu Rosselló-Pòrcel
Santiago Rusiñol
Joaquim Ruyra
Josep Maria de Sagarra
Joan Salvat-Papasseit
Joan Sales
Jaume Subirana
Màrius Torres
Jacint Verdaguer


== Se også ==
Katalansk litteratur
Aleksandr Rodtsjenko

Aleksandr Milhailovitsj Rodtsjenko (russisk: Александр Михайлович Родченко; født 23. novemberjul./ 5. desember 1891greg. i St. Petersburg, død 3. desember 1956 i Moskva) var en russisk kunstner, skulptør, fotograf og grafisk designer. Han var en av grunnleggerne av konstruktivisme og russisk design.
Rodtsjenko var en av de mest allsidige russiske kunstnerne som dukket opp etter den russiske revolusjonen. Han jobbet som maler og grafiker før han slo seg ned med fotografi. Hans fotografering var sosialt engasjert, formelt nyskapende og i motsetning til det malerisk estetikke. 
Mye av arbeidet til de senere 20. århundrets grafiske designere er et direkte resultat av Rodtsjenkos tidligere arbeider på feltet. Hans innflytelse på senere kunstnere har vært så gjennomgripende at det ville være nesten umulig å skille ut alle designerne som hans arbeider har påvirket i årenes løp.


== Referanser ==
God’s Equation

God's Equation er Pagans Minds fjerde studioalbum. Albumet ble utgitt 9. november 2007 i Europa og 15. januar 2008 i USA. 


== Sporliste ==
«The Conception» − 2:03
«God's Equation» − 7:57
«United Alliance» − 5:04
«Atomic Firelight» − 5:19
«Hallo Spaceboy» (David Bowie coverlåt) − 5:30
«Evolution Exceed» − 6:08
«Alien Kamikaze» − 4:37
«Painted Skies» − 6:33
«Spirit Starcruiser» − 6:02
«Farewell» − 2:10
«Osiris' Triumphant Return» − 8:45


== Personell ==
Nils K. Rue − vokal
Jørn Viggo Lofstad − gitar
Steinar Krokmo − bassgitar
Stian Kristoffersen − slagverk
Ronny Tegner − keyboard


== Kilder ==

(en) God’s Equation på Discogs
Rødekro

Rødekro (tysk: Rothenkrug) er en by i Region Syddanmark i Danmark ca. 7 kilometer vest for Aabenraa. I 2009 hadde byen 6028 innbyggere.Rødekro ligger langs Europavei 45 og har en jernbanestasjon. Byen har tre skoler, Rødekro skole, Fladhøj skole og den tyske skolen Deutsche Schule Rothenkrug. det nærmeste gymnaset er i Aabenraa.
Rødekro har en 320 m høy TV- og radiomast tilknyttet Rødekro-senderen.


== Historie ==
Rødekro stammer fra en kro bygget der elven Rødå krysset Hærvejen mellom Viborg og Hamburg på 1600-tallet. 
Frem til 2007 var Rødekro administrasjonsenter for Rødekro kommune, men etter kommunalreformen ble den del av Aabenraa kommune.


== Referanser ==
Maha Chakri Sirindhorn

Prinsesse Maha Chakri Sirindhorn (født 2. april 1955), siden 5. desember 1977 gitt tittelen Somdet Phra Theprat Ratsuda Chao Fa Maha Chakri Sirindhorn Ratthasima Khunakon Piyachat Sayam Borommaratchakumari (thai: สมเด็จพระเทพรัตนราชสุดา เจ้าฟ้ามหาจักรีสิรินธร รัฐสีมาคุณากรปิยชาติ สยามบรมราชกุมารี), eller Prinsesse Sirindhorn Debaratanasuda Kitivadhanadulsobhakara (thai: สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์ Somdet Phra Chao Luk Ter Chao Fa Sirinthon Thepparatsuda Kitiwattanadulsophak) er den andre datteren til kong Bhumibol Adulyadej og dronning Somdet Phra Nang Chao Sirikit Phra Borommarachininat av Thailand.
Hun tituleres «Hennes kongelige høyhet». I Thailand er hun også blitt kalt Phra Thep, «prinsesse-engel». Fordi hennes tittel på thai er en kvinnelig tittel som tilsvarer tittelen til hennes bror, kronprins Maha Vajiralongkorn, er hun uformelt kalt «kronprinsesse». Thailands konstitusjon ble endret i 1974 for å tillate kvinnelige tronarvinger. Hennes eldste søster Ubolratana Rajakanya giftet seg med utlendingen Peter Ladd Jensen (USA) i 1972, og hun regnes derfor som den eldste datteren i kongefamilien.


== Referanser ==


== Eksterne lenker ==
(en) Sirindhorn – kategori av bilder, video eller lyd på Commons 
(en) Sirindhorn – galleri av bilder, video eller lyd på Commons 
(en) Maha Chakri Sirindhorn på Internet Movie Database
SunExpress

SunExpress (tyrkisk Güneş Ekspres Havacılık A.Ş.) er et flyselskap med base i Antalya, Tyrkia. SunExpress flyr både charter- og ruteflyvninger til destinasjoner i Europa. SunExpress er eid 50% av Turkish Airlines og 50% Lufthansa.
Bortsett fra Antalya er det Istanbul og Izmir som er sentrale i flyselskapets rutenett. Hva Norge angår, tilbyr SunExpress flyvninger mellom Oslo Gardermoen og Izmir.


== Eksterne lenker ==
(tr) Offisielt nettsted 
(en) Offisielt nettsted 
(en) SunExpress – kategori av bilder, video eller lyd på Commons
Pavel Datsiuk

Pavel Valerjevitsj Datsiuk, russisk Павел Валерьевич Дацюк, (født 20. juli 1978) er en proff hockeyspiller i NHL-laget Detroit Red Wings. Han har spilt på Red Wings helt siden han kom til NHL i 2001/2002 sesongen.
Han representerte Olympiske utøvere fra Russland under Vinter-OL 2018 i Pyeongchang, hvor han tok gull.


== Priser ==
OL-gull med OAR
OL-bronse med Russland
Spilte i Youthstars Game 2001/2002
Stanley Cup 2001/2002 & 2007/2008
NHL Offensive Player of The Mounth Desember 2003
Valgt til All-Star game 2003/2004, 2007/2008 & 2008/2009
Lady Byng Memorial Trophy 2005/2006, 2006/2007, 2007/2008 & 2008/2009
Carhartt Hardest working player of the month Desember 2007
Frank J. Selke Trophy 2007/2008 & 2008/2009
NHL plus/minus Award 2007/2008
NHL Second All-star Team 2008/2009


== Referanser ==


== Eksterne lenker ==
(en) Pavel Datsiuk – Olympedia 
(en) Pavel Datsiuk – Sports-Reference (OL-resultater – arkivert) 
(en) Pavel Datsiuk – National Hockey League (NHL) 
(en) Pavel Datsiuk – Kontinental Hockey League (KHL) 
(en) Pavel Datsiuk – Eurohockey.com 
(en) Pavel Datsiuk – Hockeydb.com 
(en) Pavel Datsiuk – Hockey-Reference.com 
(en) Pavel Datsiuk – Eliteprospects.com
Það sem enginn sér

«Það sem enginn sér» (norsk oversettelse: det som ingen ser) er en islandsk sang skrevet av Valgeir Guðjónsson. Den var Islands bidrag i Eurovision Song Contest 1989, hvor den ble sunget av Daníel Ágúst Haraldsson under artistnavnet Daníel Ágúst. Valgeir Guðjónsson akkompagnerte på flygel. Da avstemningen ble avsluttet, hadde ikke sangen mottatt noen poeng, og kom dermed på sisteplass av totalt 22 bidrag. Derfor blir sangen enkelte ganger spøkefullt omtalt som Það sem enginn sér eða heyrir («Det som ingen ser eller hører») av islendinger.

Refreng


== Eksterne lenker ==
Utfyllende informasjon
Railroad Tycoon (andre betydninger)

Hovedartikkelen er om videospillet Railroad Tycoon fra 1990.
Andre områder:

Railroad Tycoon II
Railroad Tycoon 3
Railroad Tycoon (serie)
Railroad Tycoon (brettspill)
Daníel Ágúst Haraldsson

Daníel Ágúst Haraldsson (født 26. august 1969) er en islandsk musiker, og hovedvokalist i bandene GusGus og Ný Dönsk. Han deltok med sangen Það sem enginn sér i Eurovision Song Contest 1989, under artistnavnet Daníel Ágúst, og havnet på sisteplass med 0 poeng. Han har senere vært med på en rekke utgivelser sammen med sine band, og har som soloartist utgitt ett album, tre singler og vært med på tre samlealbum.


== Diskografi ==
Album

2006 – Swallowed A StarSingler

1989 – Það sem enginn sér
2005 – If You Leave Me Now
2006 – The MossSamlealbum

1996 – Úr söngleik - Stone Free
1997 – Asking For Love
2000 – Leikfélag Íslands - Allur skalinn


== Eksterne lenker ==
(en) Offisielt nettsted 
(en) Daníel Ágúst Haraldsson – kategori av bilder, video eller lyd på Commons 
(en) Daníel Ágúst Haraldsson på Internet Movie Database 
(en) Daníel Ágúst Haraldsson hos The Movie Database 
(en) Daníel Ágúst Haraldsson på Discogs 
(en) Daníel Ágúst Haraldsson på MusicBrainz 
(en) Daníel Ágúst Haraldsson på Spotify 
(en) Daníel Ágúst Haraldsson på Spotify 
(en) Daníel Ágúst Haraldsson på Songkick 
(en) Daníel Ágúst Haraldsson på Last.fm 
(en) Daníel Ágúst Haraldsson på AllMusic 
(en) Daníel Ágúst Haraldsson på AllMusic
Sveio Idrettslag

Sveio Idrettslag (stiftet 10. mai 1956) er et idrettslag fra Sveio i Hordaland, som driver med fotball, håndball, friidrett og volleyball.


== Eksterne lenker ==
(no) Offisielt nettsted 
(no) Sveio Idrettslag – Norges Fotballforbund 
Sveio Idrettslag på Instagram
Poul Schlüters fjerde regjering

Poul Schlüters fjerde regjering var Danmarks regjering fra 18. desember 1990 til 25. januar 1993 og bestod av Det Konservative Folkeparti (K) og Venstre (V). Regjeringen gikk under kallenavnet «KV-regjeringen».
Regjeringen tiltrådte etter folketingsvalget 12. desember 1990 og avløste Poul Schlüters tredje regjering.
En rekke ministerposter ble omfordelt da økonomi- og skatteminister Anders Fogh Rasmussen trådte tilbake 19. november 1992. Bakgrunnen var en rapport som en kommissjonsdomstol hadde avlevert dagen før. Rapporten kritiserte ministeren for ved hjelp av «kreativ bogføring» å ha gitt Folketinget ufullstendige og ukorrekte opplysninger om visse disposisjoner i Skatteministeriet. Etter Schlüterregjeringens fall skrev han boken Fra socialstat til minimalstat (1993). Anders Fogh fikk sitt comeback som minister i 2001, da han ble Danmarks statsminister etter Poul Nyrup Rasmussen.
14. januar 1993 avleverte høyesterettsdommer Mogens Hornslet sin rapport om Tamilsaken. Poul Schlüter fant innholdet så belastende for ham selv og Det Konservative Folkeparti, at han samme dag meddelte at regjeringen gikk av. Men noe nyvalg ble ikke utskrevet. 15. januar 1993 utpekte et flertall i Folketinget på Poul Nyrup Rasmussen som forhandlingsleder i forbindelse med dannelse av en ny regjering, og 25. januar 1993 ble Schlüterregjeringen etterfulgt av Poul Nyrup Rasmussens første regjering.


== Ministre ==


== Kilder ==
«Regeringen Poul Schlüter IV» (dansk). Statsministeriet. Besøkt 30. september 2019.
Bagamoyo

Bagamoyo er en by i Tanzania, og var den opprinnelige hovedstaden i Tysk Østafrika, fra 1886 til 1891. Den var en av de viktigste handelspostene på kysten av Øst-Afrika, og utgangspunktet for mange av de mest berømte oppdagelsesreisene i det 19. århundre inn i det indre av kontinentet. Blant kjente oppdagelsesreisende som dro gjennom byen kan nevnes Richard Francis Burton, John Hanning Speke, Henry Morton Stanley og James Augustus Grant. Etter at David Livingstone døde ble liket hans fraktet til England, på veien lå det i tårnet i den gamle kirken i byen, mens følget ventet på høyvann for å frakte det videre til Zanzibar. Da Stanley og Emin Pasha kom til kysten i 1889, holdt den tyske guvernøren i Bagamoyo, Hermann von Wissmann, en stor mottagelse for dem, under festen falt Emin ut av et vindu og ble hardt skadet.
I 1916, under første verdenskrig ble Bagamoyo utsatt for britiske luftangrep og beskytning fra sjøen, tyskerne ble nedkjempet og den tyske garnisonen tatt til fange
Idag har byen 30 000 innbyggere, og er kandidat til listen over verdensarven.
Navnet Bagamoyo kommer fra swahili «Bwaga-Moyo», som betyr «legg ned hjertet ditt». Dette oppsto enten fordi slavefølgene fra innlandet nådde kysten her («gi opp alt håp») eller fordi bærerne i elfenbenshandelen til de store sjøene endelig kunne hvile («ta av din tunge bør og hvil»).
Viggo Kampmann

Olfert Viggo Fischer Kampmann (født 21. juli 1910 i Fredriksberg, død 3. juni 1976) var dansk, sosialdemokratisk statsminister (regjeringen Viggo Kampmann I og regjeringen Viggo Kampmann II) fra 19. februar 1960 til 3. september 1962.
Han ble cand.polit. i 1934. Han fikk jobb i finansdepartementet og ble en nær rådgiver for finansministeren. I 1953 ble han valgt inn i Folketinget. 
Han var finansminister i vel en måned fra september 1950 inntil Hans Hedtoft gikk av. Men i 1953 kom han tilbake som finansminister og fortsatte helt fram til 1960 under H.C. Hansens regjeringer.
Etter flere alvorlige hjerteanfall måtte Kampmann overlate statsministerposten til Jens Otto Krag.
Fram til 1966 var han redaktør av partiets månedsblad Verdens Gang. 


== Bibliografi ==
Seks socialdemokratiske statsministre – skildret af den syvende. Fremad, 1973. ISBN 87-557-0411-5.
Magtens afmagt. Fremad, 1971. ISBN 87-557-0217-1.
Mit forhenværende liv – i glimt (erindringer). Fremad, 1971.ISBN 87-557-0262-7 og ISBN 87-557-0264-3.
Økonomisk demokrati : et forslag til lovfæstet udbyttedeling mellem arbejde og kapital : en materialesamling. Fremad, 1970. ISBN 87-557-0047-0.
Socialismens skæbne. Fremad, 1967.Under medvirkning av Viggo Kampmann:

År 2000 – hvad så? : et signalement af fremtiden. Lademann, 1973. ISBN 87-15-08055-2


== Annet ==
Hans sønn Jens Kampmann ivaretok flere ministerposter opp gjennom 1970-årene.
Bernie Versailles

Bernie Versailles (født 14. mai 1967) er en amerikansk heavy metal-gitarist.
Han startet opp med speed metal-bandet Agent Steel, og i 2000 ble han med i progressiv metal-bandet Redemption, hvor også Ray Alder fra Fates Warning er med, bandet hvor Versailles var konsertmusiker på i 1998, og var med å spilte inn et konsertalbum. Da Agent Steel ble igjenforent i 1998 ble også Versailles med. I 1999–2001 var han også med på Ray Alder sitt sideprosjekt Engine, og var med på to studioalbum.


== Band ==
Agent Steel (1985–1987, 1998-idag)
Fates Warning (1998, konsertmusiker)
Redemption (2000- idag)
After All (2008, gjestemusiker)


== Diskografi ==
Agent Steel – Mad Locust Rising (1985)
Agent Steel – Unstoppable Force (1987)
Fates Warning – Still Life (1998, live)
Agent Steel – Omega Conspiracy (1999)
Engine – Engine (1999)
Engine – Superholic (2000)
Redemption – Redemption (2002)
Agent Steel – Order of the Illuminati (2003)
Redemption – The Fullness of Time (2005)
Redemption – The Origins of Ruin (2007)
Agent Steel – Alienigma (2007)


== Eksterne lenker ==
(en) Bernie Versailles på Discogs 
(en) Bernie Versailles på MusicBrainz 
(en) Bernie Versailles på AllMusic
Kosma

Kosma (russisk: Косма) er ei elv i Nenetsk og republikken Komi i Russland. Den er ei venstre sideelv til Tsilma, i Petsjoras nedbørfelt. Elva er 251 kilometer lang, med et nedbørfelt på 4 580 km².Elva begynner i Timanhøydene i Nenetsk autonome okrug, og renner sørover gjennom nesten helt ubebodde områder. Kosmas løp er meget slyngete og meanderende, spesielt i det nedre løpet. Kosma munner ut i Tsilma nordvest i republikken Komi.
De største sideelvene er Maty og Pestsjanka.


== Referanser ==
Douglas Kennedy (skuespiller)

Douglas Richards Kennedy (født 14. september 1915 i New York, død 10. august 1973 i Honolulu, Hawaii) var en amerikansk skuespiller som spilte i over 190 filmer og TV-serier mellom 1935 og 1973. 
Hans skuespillerkarriere ble avbrutt av den andre verdenskrig da han tjenestegjorde som major i Signal Corps og Army Intelligence. Etter at den andre verdenskrigen var over vendte han tilbake til skuespillerkarrieren sin. Han spilte for det meste roller som skurk.


== Eksterne lenker ==
(en) Douglas Kennedy på Internet Movie Database 
(sv) Douglas Kennedy i Svensk Filmdatabas 
(fr) Douglas Kennedy på Allociné 
(en) Douglas Kennedy på AllMovie 
(en) Douglas Kennedy hos The Movie Database
Festivali i Këngës 48

Festivali i Këngës 48 er 2009-utgaven av Festivali i Këngës. Vinneren av konkurransen ble Juliana Pasha, som vant med låten Nuk mundem pa ty. Låten representerte Albania i Eurovision Song Contest 2010, der den ble sunget på engelsk, med tittelen It's all about you. Låten endte på 16.-plass i finalen. Det ble sendt inn 78 sanger, derav 38 ble valgt ut til å delta. Festivali i Këngës 48 bestod av fire deler som fant sted over 4 dager, fra og med 24. desember, til og med 27. desember. Artistene ble delt i to grupper, med erfarne artister i den ene, og uetablerte artister i den andre. Den første kvelden presenterte de 18 erfarne artistene sine låter, som alle deltok  i finalen. Den andre kvelden vant 2 av de 18 uetablerte artistene en plass blant de 20 finalelåtene. Den tredje kvelden ble sangene sunget i nye versjoner, med hjelp av andre kjente albanske artister. Finalen fant sted i Kongresspalasset, søndag 27. desember der nok en gang sangene ble fremført, og en ekspertjury kåret vinneren. Alle artistene vil få følge av Orkestra e Radio Televizionit på scenen, som i år spilte alle låtene på den første kvelden og finalen live. Artistene får også følge av fire korister. Programlederne for programmet var paret Alban Skënderaj og Miriam Cani.Besa Kokëdhima, som skulle ha sunget sangen "Kalorës i dashurisë" trakk seg fra konkurransen, og ble erstattet av Pirro Çako med sangen "Një tjetër jetë". Også Eliza Hoxha trakk seg fra konkurransen, men det ble ikke hentet inn ny låt for denne. Navnet på låten "Vazhdoj këndoj" ble forandret til "La la la" før finalen.


== Kveldene ==


=== De etablertes sangpresentasjonen ===
Den første kvelden ble de 18 låtene fra de etablerte artistene presentert for første gang:


=== De uetablertes aften ===
Den andre kvelden fikk uetablerte artister muligheten til å vinne en av to ledige finaleplasser. Bidragene som ble belønnet med finaleplass er markert med gult. Orkesteret var ikke til stede denne kvelden.


=== Duettaften ===
Kjente albanske artister sang playback-versjoner av finalelåtene sammen med finalistene.


=== Finalen ===
En jury bestående av 7 personer gav 1-20 poeng til bidragene, der deres førstevalg fikk 20 poeng, og 1 poeng til det bidraget de likte minst.


== Referanser ==
Jane Roberts

Jane Roberts (født 8. mai 1929 i Saratoga County i New York i USA, død 5. september 1984) var et amerikansk medium som hevdet at hun kanaliserte budskap fra ånden Seth.
Roberts hadde et variert men lite påaktet forfatterskap bak seg da hun og ektemannen i 1963 kom i kontakt med et ouijabrett for første gang. Etter dette begynte hun å kanalisere budskap fra Seth. Den første av 10 bøker med dette materialet ble utgitt i 1970. Roberts utga i tillegg også bøker med automatskrift som hun sa at var budskap fra avdøde personer som psykologen William James og maleren Paul Cezanne.
Sethbøkene «regnes som klassikere innen kanaliseringslitteraturen og er særlig kjent for sin behandling av tunge temaer innenfor kosmologi og psykologi. En av Seths teorier er at mennesket lever i mange virkelighetsdimensjoner samtidig og har en flerdimensjonal personlighet. En annen at mennesket skaper sin egen fysiske virkelighet i konkret forstand» Forfatterskapet hadde stor betydning for flere toneangivende personer innen new agebevegelsen, og professor Catherine L. Albanese, University of Chicago, har sagt at Seth skapte omfattende oppmerksomhet om kanalisering i 1970-årene, og at bøkene bidro til «the self-identity of an emergent New Age movement and also augment[ed] its ranks.»Yale University Library vedlikeholder et arkiv som dokumenterer arbeidet og livet til Jane Roberts, med publiserte skrifter, personlige papirer, korrespondanse og lydopptak av ulike kanaliseringsseanser. 


== Bøker på norsk ==
Seth-materialet. Hilt & Hansteen, 1990. ISBN 82-7413-093-6
Din egentlige virkelighet : slik vekker du skjulte krefter i ditt indre til liv og skaper deg en lykkeligere og mer meningsfylt tilværelse. HIlt & Hansteen, 1996. ISBN 82-7413-352-8


== Referanser ==


== Eksterne lenker ==
 Wikiquote: Jane Roberts – sitater

Yale University Library Guide to the Jane Roberts Papers Arkivert 19. november 2012 hos Wayback Machine.
sethcenter.com